OpenLLM-France/wikimedia huggingface dataset:
# Guild wars (heuliad c'hoarioù video)

Guild Wars zo anv un heuliad c'hoarioù video doare RPG ha liesc'hoarier sevenet gant ArenaNet hag embannet gant NCSOFT. Ar c'hoarioù a zo bet burutellet mat hag enoret gant meur a briz evel hini ar gwellañ Massively Multiplayer Online Role-Playing Game (MMORPG). Guild Wars a zo bet gwelet evel "ar c'hentañ MMO bras diazezet gant un doare arc'hantaouiñ ha n'eo ket hini ar c'houmanantoù miziek", enoret eo ivez a-fed grafikoù met o vezañ c'hoariet gant urzhiataerezhioù izel.
E miz Ebrel 2009, NCSoft en doa embannet e oa bet gwerzhet 6 milion a gopiennoù eus ar c'hoarioù eus an heuliad Guild Wars. An heuliadenn gant pevar DLC bras, Guild Wars 2, a oa bet kelaouet e miz Meurzh 2007 hag embannet d'an 28 a viz Eost 2012. Gwellaet eo bet ar grafikoù, kemmet an doare c'hoari, ha kenderc'hel a ra gant hengoun ar c'hoari diazez Guild Wars o vezañ hep koumanant. Ar frañchiz Guild Wars en doa tizhet 11,5 milion a gopiennoù gwerzhet e miz Eost 2015.

## Oberennoù ar frañchiz

| Bloavezh | Titl | Notenn(où) |
| 2005 | Guild Wars Prophecies | C'hoari an-unan |
| 2006 | Guild Wars Factions | C'hoari an-unan |
| 2006 | Guild Wars Nightfall | C'hoari an-unan |
| 2007 | Guild Wars: Eye of the North | ouzhpennadur DLC |
| 2009 | Guild Wars: Ghosts of Ascalon | Romant gant Matt Forbeck ha Jeff Grubb, gollo gant Richard Anderson |
| 2010 | Guild Wars: Edge of Destiny | Romant gant J. Robert King |
| 2012 | Guild Wars 2 | C'hoari an-unan |
| 2013-2014 | Guild Wars 2: Living World Season 1 | Living World |
| 2013 | Rytlock's Critter Rampage | C'hoari digoust prenestr |
| 2013 | Guild Wars: Sea of Sorrows | Romant gant Ree Soesbee |
| 2014-2015 | Guild Wars 2: Living World Season 2 | Living World |
| 2015 | Guild Wars 2: Heart of Thorns | Expansion pack |
| 2016-2017 | Guild Wars 2: Living World Season 3 | Living World |
| 2017 | Guild Wars 2: Path of Fire | Ouzhpennadur |
| 2017-2019 | Guild Wars 2: Living World Season 4 | Living World |
| 2019-2021 | Guild Wars 2: The Icebrood Saga | Living World |
| 2022 | Guild Wars 2: End of Dragons | Ouzhpennadur |
| 2023 | Guild Wars 2: Secrets of the Obscure | Ouzhpennadur |

### Labourioù liammet

Ar c'hoari bedoù kemesket gant NCSoft anvet Master X Master ; kavet e vez Rytlock eus Guild Wars 2 evel tudenn a c'haller c'hoari ganti.

## Liammoù diavaez

* (en) Lec'hienn ofisiel

## Notennoù ha daveennoù

* ↑ Announcing Guild Wars 2: Secrets of the Obscure.
# Days Gone

Days Gone zo ur c'hoari video dreistbevañ-spont sevenet gant SIE Bend Studio hag embannet gant Sony Interactive Entertainment war PlayStation 4. Ar c'hoari a implij al lusker video Unreal Engine 4.

## Awenoù

Ar c'hoari video Days Gone a zo bet awenet gant un toullad oberennoù evel ar stirad skinwel hag ar C'homics The Walking Dead dre ma 'z eo aloubet ar bed gant zombied hag eo ret klask dreistbevañ anezho. Ar stirad skinwel Sons of Anarchy pe ar Frañchiz Mad Max a zo bet ivez un awen evit al lodenn feulster war an hentoù hag evit an aergelc'h feuls didruez hollek a vez gant ar c'hoari. A benn ar fin evit al lodenn tolpadoù zombied ramzel ez eo muioc'h un awen gant ar film World War Z.

## Liammoù diavaez

* (en) Lec'hienn ofisiel

## Notennoù ha daveennoù

* ↑ https://ftw.usatoday.com/2022/01/days-gone-2-interview
* ↑ https://www.serieously.com/days-gone-jeu-ps4-the-walking-dead-sons-of-anarchy-series-interview/
# Mad Max (film)

Mad Max zo ur film aostralian gant George Miller embannet e 1979. Produet e oa bet gant Byron Kennedy. Mel Gibson e oa an aktour pennañ gant roll "Mad" Max Rockatansky. Evel aktourien e oa kavet ivez Joanne Samuel, Hugh Keays-Byrne, Steve Bisley, Tim Burns ha Roger Ward. James McCausland ha Miller o devoa savet ar skript diwar un istor gant Miller ha Byron Kennedy. Ar film a gont un istor disklêriet evel mojenn en Aostralia an dazont, rivinet ha soubet er feulster hag an digolloù. Un archer eus an hent "Mad" Max Rockatansky a glask gant e gamaraded saveteiñ ar gevredigezh a zo o kouezhañ en he foull abalamour d'ar gangoù marc'htanerien. Darn eus ar film a oa bet filmet tro-dro Melbourne, Aostralia, e-pad c'hwec'h sizhun.
Pa voe embannet ar film e voe degemeret pe evel ur film a zoare pe eus an tu all enebet ur film fall-tre. En desped d'an tagadennoù lies e voe gounezet gant Mad Max tri AACTA Awards ha gant an amzer o tremen e teuas da vezañ ur film azeulet kement hag ar burutelladennoù graet eus outañ o vont war wellaat. Ar film en devoa rastellet US$100 milion dre ar bed. Deuet eo da vezañ ur film degemeret er Guinness evit ar rekord a arc'hant gounezet keñveriet gant an arc'hant postet ennañ.
# Mad Max (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Mad Max a c'hall bezañ :

## Filmoù
### Bed diazez

* Mad Max, film embannet e 1979
* Mad Max 2, film embannet e 1981
* Mad Max Beyond Thunderdome, film embannet e 1985

### Bed adsavet

* Mad Max: Fury Road, film embannet e 2015
* Furiosa: A Mad Max Saga, film embannet e 2024

## Mad Max frañchiz

* Mad Max (frañchiz), ur film hag ur frañchiz kroget e 1979
* Mad Max (sonerezh), sonerezh ar film
* Mad Max (c'hoari video, 1990), ur c'hoari video war NES diazezet war ar film Mad Max 2: The Road Warrior
* Mad Max (c'hoari video, 2015), ur c'hoari video diazezet war ar frañchiz
* Filmoù Mad Max hêrezh ha levezon er sevenadur pobl, ur frañchiz awen d'ar sevenadurezh pobl
* Max Rockatansky, tudenn bennañ bed Mad Max (Max Rockatansky)

## Tud

* Jochen Hippel (ganet e 1971), soner alaman
* Vernon Maxwell (ganet e 1965), c'hoarier en NBA
* Max Papis (ganet e 1969), blenier kirri sport italian race car driver
* Max Biaggi (ganet e 1971), blenier motioù sport italian
* Aravinda de Silva (ganet e 1965), cricketer Sri Lankan
* Max Scherzer, American baseball
* Maxwell R. Thurman (1931–1995), jeneral stadunanat
* Maxime Bernier, lesanvet Mad Max, ur politikour Kanadian
* Max Tegmark, lesanvet Mad Max, ur fizikour
* Max Verstappen (ganet e 1997), blenier otioù sport izelvroaat
* Maksim Gelman (ganet e 1987), lazher a yoc'h
# Elesbed Aostria (rouanez Danmark)

Elisabet af Østrig (e daneg), pe Isabel de Austria (e spagnoleg), pe Elesbed Aostria, pe Izabel Aostria, pe Kastilha, pe Bourgogn, pe Habsburg, ganet e Brusel e 1501 ha marvet e Zwijnaarde e 1526, a oa arc'hdugez Aostria, infantez Kastilha, rouanez Danmark hag Unvaniezh Kalmar (ma oa Sveden ha Norge ouzhpenn), pried da Christian II (Danmark).
Merc'h e oa da Fulup Iañ Kastilha, lesanvet el Hermoso (an Hini Kaer), ha d'ar rouanez Juana de Castilla, anavezet evel Juana la Loca (Janed ar Follez) .

## He buhez

Isabel a oa eil merc'h he zud, arc'hduged Aostria ha duged Bourgogn da neuze. He zad, a oa Fulup Kastilha, hag he mamm, Juana, a zegouezho dezhi, da varv he zud, kurunennoù div rouantelezh: rouantelezh Aragon ha rouantelezh Kastilha.
Dont a rae hec'h anv eus hini he mamm-gozh, Izabel ar Gatolikez, rouanez Kastilha. Evel ma oa mennad an Tiegezh Habsbourg kreskiñ e zouaroù en hanternoz Europa e voe dibabet Isabel da vont da zimeziñ d'ar roue Kristian II, a oa war un dro roue Danmark, ha hini Norge, hag a oa o klask tapout kurunenn Sveden ouzhpenn. E miz Eost 1515 e voe graet an eured e Kopenhagen.
Da gentañ e oa tenn ha diaes an darempred etre an daou bried, dre ma ne ouie ket ar rouanez komz daneg, ma ranke ar roue komz outi gant jubennourien. Buan avat e teskas he yezh nevez, ma voe plijet he sujidi. Ouzhpenn-se e oa tommoc'h ar roue ouzh ar goantenn Dyveke Willums, ha se ne oa ket evit gwellaat an emglev etrezo. Mamm Dyveke, Sigbrit Willums, anavet e Danmark evel Dyveke Sigbrittsdatter, a oa erru da vezañ gwir c'houarnerez ar vro. Iskisat tra, sede ma varvas trumm Dyveke en 1517, marteze un dakennad kontamm roet dezhi war urzh an impalaer Masimilian, tad-kozh Isabel, ma c'hallas an daou bried skoulmañ an eil gant egile da vat.

## Bugale

C'hwec'h bugel o doe:
* Johann (1518 - 1532).
* daou c'hevell
** Maximiliano (4 a viz Gouhere 1519).
** Felipe (4 a viz Gouhere 1519 - 1520).
* Dorotea (10 a viz Du 1520 - 20 a viz Gwengolo 1580), dimezet da Friedrich II, dilenner Pfalz.
* Cristina (miz Du 1521 - 10 a viz Kerzu 1590), a zimezas div wech:
** da Francisco Sforza, dug Milano,
** da Frañsez Iañ (dug Loren).
* Ur mab (1523).
En 1519 e voe kurunennet Christian II e Stockholm, ha setu Elesbed rouanez Sveden ivez. Met e 1523 en em savas Svediz ouzh an Daned ha Gustav Vasa en o fenn oc'h embann e oa eñ ar gwir roue. E Danmark eo an dug Frederik, eontr d'ar roue, a emsavas a-enep Christian II. Goulenn a reas Christian hag e bried digant o c'herent rouaned gwaskañ war Frederik evit ma chomje sioul, met aner e voe. Ha setu ma voe kurunennet Frederik e Viborg e miz Meurzh.
Christian a gavas e kollet ar stourm ha divizout a reas ehanañ. D'an 13 a viz Ebrel e lestras ar roue hag e dud da vont da repuiñ d'an Izelvroioù.
Eno e voent degemeret gant Marc'harid Aostria. Elesbed ne zistroas biken da vro he fried ken. A-raok kuitaat Danmark e kinnigas Frederik dezhi chom er vro gant he bugale, met hi a respontas, hervez a gonter, d'ar roue nevez: "Ubi Rex meus, ibi regnum meum" ("El lec'h m'emañ ma roue emañ ma rouantelezh").
# Koad

Ar c'hoad (pe ar c'hoed) a zo unan eus danvezioù, kalet ha neudennus d'ar peurviuañ, hag a ya d'ober ar gwez. E kef ar gwez e kaver ar muiañ a goad.
a vo kavet e Wikimedia Commons.
# Sac'h

Ur sac'h zo un endalc'her hebleg.

## Perzhioù

Skañvoc'h eo ar seier eget ar paneroù peurvuiañ, breskoc'h ivez, ha n'haller ket lakaat traoù ken ponner e-barzh. Met a bep seurt seier zo, hervez an danvez anezho hag ar pezh a lakaer enno : seier paper zo da lakaat simant, ha 35 kg a ya e-barzh sac'hadoù simant ordinal.

## Seurtoù

* ar sac'h-beaj, skañvoc'h eget ar valizenn
* ar sac'h-binioù, pe binioù,
* ar sac'h-boued zo un anv roet d'ar stomog pe poull-kalon.
* sac'h-c'hwen, kunujennus taolet da loened zo, chas peurvuiañ
* ar sac'h-dorn, d'ar merc'hed da zougen o rikoù,
* ur sac'h-farz, d'ober farz kig ha farz e Leon
* ar sac'h jut, a servije da lakaat glaou, patatez
* ur sac'h-kafe, d'ober kafe, en oadvezh ragistorel ma ne oa ket a sil-kafe nag a baper-sil
* ar sac'h-kein
* ar sac'h-kousket
* Ur sac'h-lastez, e plastik peurvuiañ,
* ar sac'h-min, da reiñ boued d'ar c'hezeg
* ur sac'h-nouenn zo ennañ peadra ar beleg katolik da nouenniñ an dud war o zremenvan.
* ar sac'h paper, a bep ment, re vihan da lakaat frouezh er stalioù, re vras da lakaat glaou-koad, plastr, simant
* ar sac'h plastik, gwalenn ar bed.
hag ivez
* ar sac'hadig te
* ar sac'higell, sac'h bihan da lakaat traoù a bep seurt, kreionoù da skouer.

## Kunujennoù ha mallozhioù

* ur sac'h-gwin zo ul lonker,
* ur sac'h-kaoc'h zo un den heugus ha flaerius
* Ma sac'h!
* sac'h an dienn!
* sac'h-an-diaoul, den noazus; kunujenn hag estlammadell
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Ridell

Ur ridell zo un tamouez boull (evit an traoù gros), da lavarout eo ur benveg da damouezat traezh peurvuiañ, implijet d'ober simant. Ur c'hrouer, pe ur c'hreur a vez lavaret ivez. Anavezet eo anv-tiegezh Kreurer, diwar an anv roet d'an den a ra kreurioù, pe krouerioù.
En ur gegin n'eo ket ur ridell a vez implijet, met ur sil.

## Daveennoù

* ↑ Geriadur brezhoneg An Here, 2001, pajenn 1111b.
# Traezh

Ur c'harregad poultrennek ennañ silik eo an traezh (reizh gourel ha furm a-stroll ivez). Graet eo gant grouan bihan-tre dezhañ al liv gwenn pe velen. Kavet e vez a-hed an aod, dindan ar mor, er dourredennoù ha e lec'hioù 'zo war an douar. Implijet e vez stank traezh evit ober simant, unan eus danvezioù pennañ ar saverezh.

## Stummoù douarel krouet diwar an traezh

* Traezh pe draezhennoù an aod
* Erin pe tevenn a-wechoù
Tuchennoù traezh a gaver paot a-hed aodoù 'zo. Krouet e vezont diwar an avel-vor o kas an traezh pelloc'h ken eo goloet lodennoù eus an douar. A-wechoù e vez graet eus ar ger tevenn evit hec'h envel (da skouer an Ardeven, diwar àr ha tevenn, pa gaver erinoù e-leizh a zo eno.
* Erv-traezh
* Reuzeul
Er mor, en aberioù hag e stêrioù 'zo e vez kavet reuzeulioù, da lavaret eo bernioù traezh. Dre ma vez lies donder an dourioù (koulz er mor hag er stêrioù) e vez alies ar reuzeulioù ur skoilh evit ar verdeadurezh pe ar bageerezh. Ur reizhiad merkoù a gaver evit menegiñ an dañjer.
* Tombolo

## Seurtoù traezh

* traezheg
* traezhenn
# Cotonou

Cotonou pe Kotonou eo kêr vrasañ republik Benin en Afrika. Ar gêr-benn armerzhel eo ivez koulz ha sez ar gouarnamant. Hogen Porto Novo eo kêr-benn ar Stad, p'emañ ar parlamant enni. E 2005 e oa 690 584 a annezidi.
Dont a ra anv kêr eus ar gerioù Ku-Tonu, a dalvez "genoù stêr ar marv" pe "aber ar marv" e foneg, ur yezh komzet er vro. Ur gêriadenn pesketaerien e oa Cotonou da gentañ, war vord ar Meurvor Atlantel hag e-kichen ur vorlenn ; tamm-ha-tamm eo deuet da vezañ ur porzh a-bouez.
Betek an XVIII$^{vet}$ kantved e oa Cotonou e Rouantelezh Dahomey. E 1851 e voe sinet un emglev etre gouarnamant Bro-C'hall ha roue Dahomey evit ma c'hallfe Gallaoued en em staliañ d'ober kenwerzh e Cotonou. Er bloavezh 1883 e oa bet aloubet Cotonou gant an arme c'hall, evit mirout ouzh ar Saozon da aloubiñ an dachenn.
E Cotonou e vez fardet eoul palmez, bier, simant, hag ivez kirri-tan ha marc'hoù-houarn. Ezporzhiañ a reer koad, baoksit, houarn ha tireoul, eztennet eus strad ar mor dirak Cotonou.
# Moger

Ur voger (eus ar ger latin maceria, sellout ouzh magoer e gwenedeg), pe mogerioù el liester, a zo un dra savet gant mein da ober ur gwasked, pe un harz, en ul lec'h bennak. Ur vogerenn a vez graet eus un darn eus ur voger.
Mogerioù a bep seurt zo hervez penaos int graet, ha pegen uhel int, ha petra a glasker ober ganto. Darn zo tev, izel, darn zo graet gant koad, pri, brik. Lod zo graet gant mein, bihan pe vras, berniet hepken, lod all gant mein peget gant pri, morter pe simant pe traoù all.
Mañsonerezh a vez graet eus ar sevel mogerioù alies.

## Talvoudegezh

Er savadurioù (tiez pe savadurioù uhel) e vez savet ar mogerioù evit krouiñ ar c'hostezioù (pevar gostez peurvuiañ) hag ar pezhioù-ti e-barzh. Evit dougen ar solieroù hag an toennoù e vezont savet, nemet pa vez staget ar mogerioù-rideoz ouzh frammadur diabarzh ar savadur uhel-tre (ar skraberioù-oabl da skouer). Pa vez tanav ar mogerioù diabarzh e vez kaoz eus speurennoù e prenn, e plastr, e betoñs, e brik hag all.
Pa vez savet mogerioù dindan an amzer e intenter lakaat un disparti etre daou spas digor ken e vez krouet un vevenn surentez war unan eus an tuioù. Evit diwall ma ne ya ket loened ha tud e lec'hioù zo e vezont savet ivez. Savet e vez mogerioù evit bezañ gwarezet ouzh fenomennoù naturel evel an dour, an avel pe an heol pe ouzh an trouz (moger eneptrouz).

## Seurtoù mogerioù

* fardell
* mogeriad
* moger-difenn
* moger dreuz
* moger enepdiruilhad-erc'h
* moger eneptrouz
* moger gêr
* moger grapadenn
* moger greñv
* moger harp
* moger harz-tan
* moger-souteniñ
* moger dro

## Mogerioù a bep seurt

Moger a vez graet eus traoù damheñvel ouzh ur voger fetis.
* Moger an Atlantel, un hollad difennoù spannaennek
* Moger ar son a dalvez un harz difetis a c'hell bezañ treuzet gant ar c'harbedoù (buanoc'h eget tizhded ar son)

## Mogerioù bras

* Moger an Daeroù
* Moger Hadrian
* Moger Antonin
* Moger Vras Sina
* Moger Berlin

## Lec'hanvadurezh

Kavet e vez ar ger e lec'hanvioù brezhonek ha darn anezho a vez gwelet evel roudoù kozh-tre galian-ha-roman peurliesañ. Gwelet e vez Kervoger (Kermoguer), Porzh Moger, Penn ar Voger, Roz ar Voger.

## Yezh

* Mogeriañ ur gêr zo sevel ur voger en-dro dezhi.
# Acanthornis

Acanthornis :
| Acanthornis magna, skeudenn (1891) gant Broinowski. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acanthizidae |
| Anv skiantel ||
| Acanthornis Legge, 1887 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Acanthornis a zo ur genad e rummatadur an evned, bet krouet e 1887 gant an evnoniour hag ofiser aostralian William Vincent Legge (1841-1912).

## Spesadoù hag an isspesadoù anezhe

N'eus nemet ur spesad golvaneged er genad-mañ : Acanthornis magna, daou isspesad — A. m. greeniana ha magna — dezhañ.

## Notennoù ha daveennoù

* ↑ Roadennoù IOC World Bird List diwar-benn Acanthizidae/Acanthornis (lennet e-barzh d'an 2 a viz Genver 2025).
# Acanthornis magna

Acanthornis magna :
| Acanthornis magna. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acanthizidae |
| Genad : | Acanthornis |
| Anv skiantel ||
| Acanthornis magna (Gould, 1855) ||
| D'ar vevoniezh e tenn ar pennad-mañ. ||
Acanthornis magna a zo ur spesad golvaneged eus kerentiad an Acanthizidae.
Anvet e voe Acanthiza magna (kentanv) da gentañ-penn (e 1855) gant ar skiantour saoz John Gould (1804-1881) : ar spesad nemetañ er genad Acanthornis an hini eo.

## Boued

Bevañ a ra diwar zivellkeineged bihan, amprevaned hag ar vioù anezhe peurgetket.

## Annez hag isspesadoù

Ar spesad emañ brosezat an daou isspesad anezhañ en Aostralia :
* Acanthornis magna greeniana, en enez King (Strizh-mor Bass),
* Acanthornis magna magna, e Tasmania.

## Rummatadur

Gwechall e veze renket ar spesad en iskerentiad Sericornithinae eus ar c'herentiad Pardalotidae.

## Liammoù diavaez

* (en) Acanthornis magna war al lec'hienn BirdLife International.
* (en) Acanthornis magna war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Legge, 1887.
* ↑ (en) Acanthornis magna war al lec'hienn Avibase.
* ↑ Ne vez ket kavet ar spesad el lodenn hanternoz.
* ↑ Richard Schodde hag Ian J. Mason, The Directory of Australian Birds: Passerines, CSIRO Publishing, miz Here 1999.
# Sint-Joris (Nieuwpoort)

Sint-Joris a zo ur gumun a-wechall e Flandrez Belgia e proviñs Kornôg-Flandrez. Staget eo bet ouzh kumun Nieuwpoort gant lezenn 1977. Savet eo war ur polder.
Sint-Joris :
| Lec'hiadur Sint-Joris | |
| Riez | Belgia |
| Rannvro | Rannvro Flandrez |
| Proviñs | Kornôg-Flandrez |
| Arondisamant | Veurne |
| Kumun | Nieuwpoort |
| Kod post | 8620 |
| Kod pellgomz | 058 |
| Maer | |
| Gorread | 5,54 km² |
| Hed | 02° 46' 42" Reter |
| Led | 51° 07' 49" Norzh |
| Uhelder | .. m |
| Poblañs hep kontoù doubl | 319 (01/01/2020) |
| Stankter | 58 a./km² |
* Ar stêr Ijzer.
* Ar stêr Ijzer.

## Monumantoù ha traoù heverk
### Iliz katolik Sint-Joris
### Bezioù ar C'hommonwealth

* Bezioù ar C'hommonwealth e bered ar gumun
* Bered ar C'hommonwealth

#### Bered ar gumun

* Brezel bed kentañ
| Bro | Niver a soudarded |
| Kanada | 2 |
| Rouantelezh-Unanet | 29 (dianv: 4) |
| Hollad | 31 |
* Eil Brezel Bed
| Bro | Niver a soudarded |
| Rouantelezh-Unanet | 37 (dianv: 1, Lancashire Fusiliers) |
| Hollad | 37 |

#### Bered ar C'hommonwealth: Ramscappelle Road Military Cemetery

| Bro | Niver a soudarded |
| Afrika ar Su | 1 |
| Aostralia | 8 |
| Alamagn | 2 |
| Kanada | 2 |
| Rouantelezh-Unanet | 830 |
| Hollad | 843 |
Ur vered ag ar Brezel bed kentañ eo. Krouet e voe gant ar XV Corps e miz Even 1917; implijet e voe adal he c'hrouidigezh betek miz Du 1917, p'edo ar XV Corps o terc'hel an talbenn etre an aod ha Sint-Joris. Brasaet e voe goude arsav-brezel an 11 a viz Du 1978 pa voe degaset enni bezioù eus beredoù arall hag eus an tachennoù-emgann. 26 bez a voe degaset ivez eus bered Nieuwpoort-aan-Zee, bet kanoliataet garv.

## Notennoù ha dave

* ↑ (en)WW1 Cemeteries
# Graueria

Graueria :
| Graueria vittata, tresadenn (1909) gant Keulemans. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acrocephalidae |
| Anv skiantel ||
| Graueria Hartert, 1908 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Graueria a zo ur genad e rummatadur an evned, bet krouet e 1908 gant an evnoniour alaman Ernst Hartert (1859-1933).

## Spesadoù

N'eus nemet ur spesad golvaneged er genad-mañ : Graueria vittata.

## Notennoù ha daveennoù

* ↑ Roadennoù IOC World Bird List diwar-benn Acrocephalidae/Graueria (lennet e-barzh d'an 2 a viz Genver 2025).
# Jan Gossaert

Jan Gossaert (Maubeuge, war-dro 1478 – Antwerpen, 1añ a viz Here 1532) a oa ul livour flandrezat hag a veze graet Mabuse anezhañ ivez dre ma oa o tont eus Maubeuge (damheñvel eo an distagadurioù).
Ne ouzer netra eus deroù e vuhez. Diwar al levezonoù a santer en e oberennoù kentañ e kreder e oa o vevañ tost da Vro-C'hall. Bevet ha labouret en devoa en Italia (1508-1509), e Middelburg, en Utrecht, e Brusel hag en Antwerpen.
Labouret en deus evit Fulup Bougogn, a voe eskob Utrecht. Alies e save e oberennoù gant savadurioù bras en diadreñv, evel Van der Weyden, met n'eus ket kement a finesa nag a nerzh en e labour evel e re mestr Tournai ha Brusel.

## Oberennoù

* War-dro 1515 Sant Lukaz o livañ ar Werc'hez, eoullivadur war goad, 230 X 205 cm. Praha, Národní galerie.
* 1527 Danae, eoullivadur war lien, 114 x 0.95. München, Alte Pinakothek.
* Krist e Menez an Olivez
* Gwerc'hez he Mabig Jezuz
* Poltred ur chuin
* Metamorfozenn Hermafrodite ha Salmakis
* Poltred ur plac'h yaouank

## Liammoù diavaez

a vo kavet e Wikimedia Commons.
* Ur bajenn zo dezhañ el lec'hienn C'est du belge !
# Woumen

Woumen :
| Lec'hiadur | |
| Riez | Belgia |
| Rannvro | Flandrez |
| Proviñs | Kornôg-Flandrez |
| Arondisamant | Diksmuide |
| Kumun | Diksmuide |
| Kod post | 8600 |
| Kod pellgomz | 051 |
| Maer | |
| Gorread | 13,83 km² |
| Led | 51° 00' 06" Norzh |
| Hed | 02° 52' 11" Reter |
| Uhelder | .. m |
| Poblañs hep kontoù doubl | 1 302 (01.01.2020) |
| Stankter | 94 a./km² |
Woumen (e flandrezeg kornôgel: Woomn) a oa ur gumun eus Flandrez Belgia e rannvro Westhoek hag e proviñs Kornôg-Flandrez. Lakaet eo bet e kumun Diksmuide gant lezenn 1977.

## Monumantoù ha traoù heverk

| Kastell De Blankaart. | Lenn ar C'hastell. |
| Iliz katolik Sint Andreas. | Tour-iliz Sint Andreas. | Diabarzh iliz Sint Andreas, adaozet goude an tan-gwall a oa bet e 1985. |
# Conta'm

Conta'm zo ur gevredigezh okitanek staliet e Nay er Pireneoù-Atlantel, arbennikaet war an advouezhiañ a-vicher en okitaneg abaoe 2010.
Advouezhiet e vez dreist-holl tresadennoù-bev, filmoù hag heuliadennoù, ha labourat a ra Conta'm asambles gant Dizale, ar gevredigezh a-vicher war an advouezhiañ e brezhoneg.
Skignet e vez ar videoioù er salioù sinema pe war lec'hienn ar chadenn skinwel Òc Tele. Lod a vez embannet war-lerc'h e DVD, pe lakaet enlinenn war ÒCVOD, al lec'hienn VOD da baeañ embannet gant Conta'm.

## Liammoù diavaez

* (oc) Lec'hienn ofisiel
* (oc) Lec'hienn ÒCVOD

## Daveennoù

* ↑ (oc) Conta'm : A la descobèrta deu doblatge, Òc Tele, d'an 20 a viz Here 2017
* 1 2 (fr) Bretagne: Après Columbo et Astérix, Terminator et Lucky Luke vont parler breton, 20 minutes, d'ar 15 a viz Ebrel 2019
* ↑ (oc) Lo cinemà en occitan amb Òcvod, Lo Diari, d'an 3 a viz Mezheven 2021
# Nieuwkapelle

Nieuwkapelle :
| Lec'hiadur | |
| Riez | Belgia |
| Rannvro | Flandrez |
| Proviñs | Kornôg-Flandrez |
| Arondisamant | Diksmuide |
| Kumun | Diksmuide |
| Kod post | 8600 |
| Kod pellgomz | 051 |
| Maer | |
| Gorread | 7,85 km² |
| Led | 51° 00' 00" Norzh |
| Hed | 02° 48' 00" Reter |
| Uhelder | .. m |
| Poblañs hep kontoù doubl | 439 (01.01.2020) |
| Stankter | 55 a./km² |
Nieuwkapelle a oa ur gumun eus Flandrez Belgia e rannvro Westhoek hag e proviñs Kornôg-Flandrez. E 1971 e oa bet strollet e kumun Driekapellen kumunioù Sint-Jacobskapelle, Nieuwkapelle hag Oudekapelle. Lakaet eo bet kumun Driekapellen e kumun Diksmuide gant lezenn 1977.

## Monumantoù ha traoù heverk

* Iliz katolik Sint Petrus e Nieuwkapelle.